ai4bharat/Pralekha huggingface dataset:
இளைஞர் நலன் மற்றும் விளையாட்டு அமைச்சகம்
நாட்டில் விளையாட்டுக் கலாச்சாரத்தை உருவாக்க திரு. கிரண் ரிஜிஜு அழைப்பு
நாட்டில் விளையாட்டுக் கலாச்சாரத்தை உருவாக்க வேண்டும் என மத்திய இளைஞர் நலன் மற்றும் விளையாட்டுத் துறை அமைச்சர் திரு. கிரண் ரிஜிஜு அழைப்பு விடுத்துள்ளார்.
புதுதில்லியில் இன்று  “உடல் தகுதி: 10 பில்லியன் டாலர் வாய்ப்பு” என்ற தலைப்பிலான இந்திய விளையாட்டு மாநாட்டை தொடங்கி வைத்தப் பேசிய அவர், விளையாட்டுக் கலாச்சாரம் வாழ்க்கையின் ஒரு அம்சமாக உருவாக வேண்டும் என்றார். தனியார் துறையினரும், தொழிலதிபர்களும் நாட்டில் உடல் உறுதி இயக்கத்தை முன்னெடுத்துச் செல்வதில் முக்கியப் பங்காற்ற வேண்டும் எனவும் அவர் கேட்டுக் கொண்டார். சர்வதேச அளவில் முக்கியப் பங்கு வகிக்க இந்தியா விரும்புவதாக கூறிய அவர், பொருளாதாரம், அரசியல் மற்றும் ஆன்மீக ரீதியான அனைத்துப் பணிகளையும் இந்தியா ஏற்கனவே சிறப்பாக மேற்கொண்டு வருவதாகவும் தெரிவித்தார்.
விளையாட்டுத் துறையில் சிறந்து விளங்கும் அனைத்து நாடுகளும் அந்தந்த நாடுகளில் விளையாட்டை ஒரு கலாச்சாரமாக கொண்டுள்ளதாகவும் அவர் கூறினார். இதனால், அந்த நாடுகளின் குழந்தைகள் முதல் அனைத்து குடிமக்களும் இயற்கையாகவே விளையாட்டில் ஆர்வம் செலுத்துவதாகவும் அமைச்சர் தெரிவித்தார். ஆனால், இந்தியாவில் அதுபோன்ற நிலை இல்லை என்று குறிப்பிட்ட அமைச்சர், தற்போது மாற்றத்தை பின்பற்ற வேண்டிய நேரம் வந்துவிட்டதாக கூறினார். விளையாட்டுக் கலாச்சாரத்திற்கு உகந்த மற்றும் சாதகமான சூழலை உருவாக்கினால்தான் நாம் விரும்பும் விளைவுகளை ஏற்படுத்த முடியும் என்றும் திரு. கிரண் ரிஜிஜு தெரிவித்தார்.
கிரிக்கெட் விளையாட்டு மிகவும் பிரபலமடைந்து, நாட்டின் குக்கிராமங்களில்கூட விளையாடப்படுவதாகக் கூறிய அவர், இதில் அரசு பெரிய அளவில் எந்தப் பங்கும் வகிக்கவில்லை என்றும் சுட்டிக்காட்டினார். ஊக்குவிக்கும் பணியை மட்டுமே அரசு மேற்கொண்டு வருவதாகவும் அவர் தெரிவித்தார். தடகள விளையாட்டுக்குத் தேவையான உலக தரத்திலான வசதிகளை உருவாக்க விளையாட்டு அமைச்சகம் உதவி வருவதாகவும் மத்திய அமைச்சர் குறிப்பிட்டார்.
இந்தியாவில் விளையாட்டு கலாச்சாரத்தை ஊக்குவிப்பதில் தொழில் துறையினர் முக்கியப் பங்கு வகிக்க வேண்டும் என வலியுறுத்திய அமைச்சர், விளையாட்டுத் துறையை ஊக்குவிக்க யார் யோசனை தெரிவித்தாலும், அதனை ஏற்று செயல்படுத்த அரசு தயாராக இருப்பதாகவும் கூறினார்.
பிரதமரால் அண்மையில் தொடங்கப்பட்ட உடல் உறுதி இந்தியா இயக்கம், மக்கள் இயக்கமாக உருவெடுத்துள்ளதாகவும் அவர் தெரிவித்தார். 2022-ஆம் ஆண்டில், நாட்டின் 75-வது சுதந்திர தினம் கொண்டாடப்படும் வேளையில், நாட்டு மக்களில் 80% பேராவது உறுதியான உடல்வாகு கொண்டவர்களாக உருவெடுக்க வேண்டும் என்றும் அமைச்சர் கிரண் ரிஜிஜு குறிப்பிட்டார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பிரதமர் பாதுபாப்பு நிவாரண நிதிக்கு குடிமைப்பணி அதிகாரிகள் கழகம் ரூ 25 லட்சம் வழங்கியுள்ளது
அமைச்சரவைச் செயலாளரும் குடிமைப்பணி அதிகாரிகள் கழகத்  தலைவருமான திரு ராஜீவ் கெளபா வழிகாட்டுதலின்படி செயல்படும் குடிமைப்பணி அதிகாரிகள் கழகமானது பெருந்தொற்றால் பாதிக்கப்படுபவர்களுக்கு உதவி செய்வதற்காக பிரதம மந்திரி பாதுகாப்பு நிவாரண நிதிக்கு ரூ.25 லட்சத்தை தனது பங்களிப்பாக வழங்கியுள்ளது.
(Visitor Counter : 97
இளைஞர் நலன் மற்றும் விளையாட்டு அமைச்சகம்
கேலோ இந்தியா பல்கலைக்கழக விளையாட்டு போட்டிகள் 2021க்கு பின் ஹரியானாவின் மல்யுத்த வீரர் ஆஷிஷ் காமன்வெல்த் போட்டியின் வெற்றிக்கு குறிவைத்துள்ளார்
ஆஷிஷூக்கு பத்து வயது ஆகியிருந்த போது அவரது தந்தை மல்யுத்தப் போட்டியில் அவரை புகுத்தினார். அந்த நேரத்தில் விளையாட்டைப் பற்றி ஆஷிஷூக்கு எந்த சிந்தனையும் இல்லை. அதற்கு முன் பார்த்ததுமில்லை. ஆனால், ஹரியானாவின் சோனேபட் மாவட்டத்தின் ஜோஷி ஜாட் கிராமத்தைச் சேர்ந்த விவசாயியான அவரது தந்தை, பக்கத்து கிராமங்களில் மல்யுத்தத்தை பார்த்திருந்தார். இது கடுமையானதாகவும், தனிநபர் விளையாட்டாகவும் இருப்பதால், தமது மகனின் வாழ்க்கையில் ஒழுக்கத்தைக் கொண்டுவரும் என்று அவர் நம்பினார்.
தொடக்கத்தில் விளையாட்டை விரும்பாத ஆஷிஷ், 2017-ல் 97 கிலோ எடை பிரிவில், தேசிய சப் ஜூனியர் போட்டிகளில் முதலாவது பதக்கத்தைப் பெற்ற போது, மல்யுத்தப் போட்டியில் ஆர்வம் கொண்டார்.
இதே எடை பிரிவில், தேசிய ஜூனியர் போட்டிகளில், மேலும் மூன்று பதக்கங்களை அவர் வென்றார். 2021-ல் நொய்டாவில் நடைபெற்ற தேசிய சீனியர் 97 கிலோ எடைப் பிரிவில் வெண்கலப் பதக்கம் வென்றார்.
பின்னர், கர்நாடகாவின் பெங்களூருவில் நடைபெறும் அகில இந்திய பல்கலைக்கழக விளையாட்டுக்கள் மற்றும் கேலோ இந்தியா பல்கலைக்கழக விளையாட்டுப் போட்டிகள் 2021-ல் 97 கிலோ எடைப்பிரிவில், ஞாயிறன்று  தங்கப்பதக்கம் வென்றார்.
கேலோ இந்தியா பல்கலைக்கழக விளையாட்டுகளில், எனது முதலாவது தங்கப்பதக்கம் இதுவாகும். தற்போது எனது கவனம் முழுவதும் காமன்வெல்த் விளையாட்டுப் போட்டிகளில் உள்ளது.
2024-ல் பாரீசில் ஒலிம்பிக் போட்டிகள் நடைபெற உள்ள நிலையில், தாம் இந்த ஆண்டு நடைபெறவிருக்கும் ஆசிய விளையாட்டுப் போட்டிகள், வரவிருக்கும் காமன்வெல்த் விளையாட்டுப் போட்டிகள், ஆகியவற்றிலேயே தமது முழு கவனம் இருப்பதாக தங்கப்பதக்கம் வென்ற குருஷேத்ரா பல்கலைக்கழகத்தின் ஆஷிஷ் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1822029
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
இரண்டாவது கட்ட நகர்ப்புற தூய்மை இந்தியா இயக்கத்தின் செய்திமடல் வெளியீடு
இரு மாதங்களுக்கு ஒரு முறை வெளியாகும் இரண்டாவது கட்ட நகர்ப்புற தூய்மை இந்தியா இயக்கத்தின் செய்திமடலான ‘ஸ்வச் வார்த்தாவின்’ புதிய பதிப்பு, காணொலிக் காட்சி வாயிலாக ஏப்ரல் 5-ஆம் தேதி வெளியானது. பெண்கள் சிறப்பு பதிப்பாக வெளிவந்துள்ள இந்த செய்திமடலில் தூய்மை பிரச்சாரத்தின் முக்கிய அம்சங்கள் இடம்பெற்றுள்ளதோடு துப்புரவுத் துறையில் பெண்களின் பங்களிப்புக்கு அதிக முக்கியத்துவமும் அளிக்கப்பட்டுள்ளது.
நகர்ப்புற தூய்மை இந்தியா இயக்கத்தின் முன்முயற்சிகளை எடுத்துரைக்கும் ஸ்வச் வார்த்தாவின் இரண்டாம் பதிப்பு, பத்து லட்சத்திற்கும் மேற்பட்ட மக்கள் தொகை கொண்ட நகரங்களில் நடைமுறைப்படுத்தப்படும் நடவடிக்கைகளுக்கும் முன்னுரிமை அளிக்கிறது.
மத்திய வீட்டு வசதி மற்றும் நகர்ப்புற விவகாரங்கள் அமைச்சகத்தின் வழிகாட்டுதலின் கீழ் கழிவில்லா நகரங்களை உருவாக்கும் நோக்கத்தோடு செயல்படும் இரண்டாவது கட்ட நகர்ப்புற தூய்மை இந்தியா இயக்கத்திற்கு மக்களின் பேராதரவு கிடைத்துள்ளது. தூய்மையான நகர்ப்புற சுற்றுச்சூழலை உருவாக்குவதற்குத் தேவையான வழிமுறைகள் பற்றி எடுத்துரைப்பதற்காக ஸ்வச் வார்த்தா செய்திமடல் அறிமுகப்படுத்தப்பட்டது. தூய்மை இந்தியா இயக்கத்தினால் மேற்கொள்ளப்படும் நடவடிக்கைகள் மற்றும் முன்முயற்சிகள் குறித்து நாட்டு மக்கள் அனைவரிடையே விழிப்புணர்வை ஏற்படுத்துவதும், கழிவில்லா நகரங்கள் என்ற நிலையை அடைவதும் இந்த செய்திமடலின் இலக்கு என்பது குறிப்பிடத்தக்கது.
சுற்றுலா அமைச்சகம்
”லக்னோவின் பெருமை – அவாத் சுற்றிப்பாருங்கள்” என்ற சமையல்கலை சுற்றுலாவுக்கான எதிர்கால வாய்ப்புகளை “நமது தேசத்தைப் பாருங்கள்” இணைய தொடர்
புதுச்சேரியின் பிரெஞ்ச் பகுதியைச் சுற்றிப் பார்த்தல் – பிரெஞ்ச் தொடர்புகள் என்ற தலைப்பிலான அடுத்த இணைய தொடர் 27 ஏப்ரல் 2020ல் நடைபெறும்
மத்திய அரசின் சுற்றுலா அமைச்சகம் ”நமது தேசத்தைப் பாருங்கள்” என்ற மையக்கருத்தில் இணைய தொடர்களை நடத்தி வருகிறது. ஏப்ரல் 25 ம் தேதி அன்று ” லக்னோவின் பெருமை - அவாத் சுற்றி பாருங்கள்–” என்ற தலைப்பில் நடத்தப்பட்ட தொடரில் சமையல்கலை சுற்றுலாவுக்கான எதிர்கால வாய்ப்புகள் குறித்து எடுத்துக்காட்டப்பட்டது. வரலாறு, ஜவுளி, லக்னோவின் மான்புகள், மரபுகள் ஆகியவற்றை மையமாகக் கொண்ட சில கதைகளை இழைகளாகக் கொண்டு லக்னோவின் வியப்பூட்டும் பலவகைப்பட்ட சமையல் பராம்பரியத்தை இந்த இணைய தொடர் வெளிப்படுத்தியது
பிரபலமான எளிய காலை உணவு வகைகளில் தொடங்கி பகட்டான தம் முறை சமையல், நாவூறும் கபாப் மற்றும் குரூமா, பிரியாணி மற்றும் ஷீர்மால், சாலையோர உணவு வகைகள் என பலவகையான உணவு வகைகளை இந்த இணைய தொடர் எடுத்துக்காட்டியது.
சுற்றுலா அமைச்சகத்தின் இணைய தொடர்கள் இந்தியாவில் மட்டுமல்லாமல் வெளிநாடுகளில் இருந்தும் பங்கேற்பாளர்களை கவர்கிறது. சராசரியாக 3,000க்கும் அதிகமானோர் இதில் பங்கேற்கின்றனர். இந்த தொடர்கள் இப்பொழுது https://www.youtube.com/channel/UCzIbBmMvtvH7d6Zo_ZEHDA என்ற யூடியூப் முகவரியில் பார்க்க கிடைக்கிறது. மத்திய அரசு சுற்றுலா அமைச்சகத்தின் சமூக ஊடக இணையங்களிலும் தொடர்களைப் பார்க்கலாம்.
இணைய தொடரில் அடுத்ததாக “புதுச்சேரியின் பிரெஞ்ச் பகுதியைச் சுற்றிப் பார்த்தல் – பிரெஞ்ச் தொடர்புகள்” என்ற தலைப்பில் வரும்ஏப்ரல் 27 ம் தேதி காலை 11 மணிக்கு நடத்தப்பட உள்ளது. https://bit.ly/WebinarPondicherry என்ற முகவரியில் பதிவு செய்து கொண்டு இதில் பங்கேற்கலாம்.
(Visitor Counter : 155
உள்துறை அமைச்சகம்
தீயணைப்பு, ஊர்க்காவல், சமூக பாதுகாப்பு படையினருக்கு சுதந்திர தினத்தை முன்னிட்டு குடியரசுத் தலைவர் பதக்கங்கள் அறிவிப்பு
ஒவ்வொரு வருடமும் சுதந்திர தினத்தை முன்னிட்டு தீயணைப்பு, ஊர்க்காவல் மற்றும் சமூக பாதுகாப்பு படையினருக்கு குடியரசுத் தலைவரின் வீரதீர பதக்கங்கள், சிறப்பான சேவைக்கான குடியரசுத் தலைவர் பதக்கங்கள், வீரதீர பதக்கங்கள் மற்றும் சிறப்பான சேவைக்கான பதக்கங்கள் வழங்கப்படுகின்றன.
2021-ம் வருட சுதந்திர தினத்தை முன்னிட்டு, தீயணைப்பு சேவை விருதுகளுக்கு 86 பேர் தேர்ந்தெடுக்கப்பட்டுள்ளனர். இவர்களில் 26 பேருக்கு தீயணைப்பு வீரதீர பதக்கங்கள் வழங்கப்படுகின்றன.
சிறப்பான சேவைக்கான குடியரசுத் தலைவர் பதக்கங்கள் 10 நபர்களுக்கும், சிறப்பான சேவைக்கான தீயணைப்பு பதக்கங்கள் 50 பேருக்கும் வழங்கப்படுகின்றன.
மேலும், 55 நபர்களுக்கு ஊர்க்காவல் மற்றும் சமூக பாதுகாப்பு பதக்கங்கள் வழங்கப்படவுள்ளன. இவர்களில் ஐந்து பேருக்கு சிறப்பான சேவைக்கான குடியரசுத் தலைவரின் ஊர்க்காவல் படை மற்றும் சமூக பாதுகாப்பு பதக்கங்களும், 50 பேருக்கு சிறப்பான பணிக்கான சமூக பாதுகாப்பு பதக்கங்களும் வழங்கப்படவுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1745711
பிரதமர் அலுவலகம்
ஒடிசா முன்னாள் முதலமைச்சர் திரு ஹேமானந்த பிஸ்வால் மறைவுக்கு பிரதமர் இரங்கல்
ஒடிசா மாநிலத்தின் முன்னாள் முதலமைச்சர் திரு ஹேமானந்த பிஸ்வால் மறைவுக்கு பிரதமர் திரு நரேந்திர மோடி ஆழ்ந்த இரங்கலைத் தெரிவித்துக் கொண்டுள்ளார்.
இதுகுறித்து அவர் வெளியிட்ட டுவிட்டர் பதிவு வருமாறு;
‘’ ஒடிசா மாநில முன்னாள் முதலமைச்சர் திரு ஹேமானந்த பிஸ்வால் மறைவு குறித்து வேதனையடைந்தேன். பொதுவாழ்வில் பல ஆண்டுகள் தீவிரமாக செயல்பட்டு, மக்களுக்காக முழுமூச்சுடன் பணியாற்றினார். இந்த சோகமான தருணத்தில், அவரது குடும்பத்தினருக்கும், ஆதரவாளர்களுக்கும் அனுதாபங்களைத் தெரிவித்துக் கொள்கிறேன். ஓம் சாந்தி’’
மத்திய அமைச்சரவை
சுகாதாரம் மற்றும் மருத்துவத் துறையில் ஒத்துழைப்புக்காக இந்தியா மற்றும் கியூபா இடையே புரிந்துணர்வு ஒப்பந்தம் கையெழுத்திட அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டம் சுகாதாரம் மற்றும் மருத்துவத் துறையில் இந்தியா மற்றும் கியூபா இடையிலான புரிந்துணர்வு ஒப்பந்தத்திற்கு முன்தேதியிட்ட ஒப்புதல் அளித்துள்ளது. இந்தப் புரிந்துணர்வு ஒப்பந்தம் கடந்த 2017, டிசம்பர் 6ம் தேதி புதுதில்லியில் கையொப்பமானது.
கீழ்க்காணும் பகுதிகளில் ஒத்துழைப்பை இந்தப் புரிந்துணர்வு ஒப்பந்தம் உள்ளடக்கியது:
மருத்துவர்கள், அதிகாரிகள், இதர சுகாதார நிபுணர்கள் மற்றும் நிபுணத்துவம் கொண்டவர்கள் பரிவர்த்தனை மற்றும் பயிற்சி;
- மனித வளங்களை உருவாக்குவது, சுகாதார சேவைகள் மற்றும் சுகாதார பராமரிப்பு வசதிகளை அமைப்பது ஆகியவற்றில் உதவி
- சுகாதாரத் துறையில் மனித வளங்களுக்கு குறுகிய கால பயிற்சி
- மருந்துகள், மருத்துவ உபகரணங்கள் வரன்முறை மற்றும் தகவல் பரிமாற்றம்
- மருந்து உற்பத்தி மற்றும் தரப்பினரால் அடையாளம் காணப்பட்ட துறைகளில் வர்த்தக மேம்பாட்டு வாய்ப்புகளை உருவாக்குவது
- பொது மற்றும் அத்தியாவசிய மருந்துகள் வாங்குவது மற்றும் மருந்து விநியோகஸ்தர்களை கண்டறிய உதவி
- மருத்துவ உபகரணங்கள் மற்றும் மருந்துப் பொருட்கள் கொள்முதல்
- இருதரப்பினரும் பரஸ்பரம் முடிவு செய்யும் இதர பகுதிகளில் ஒத்துழைப்பு
ஒத்துழைப்புக்கான விவரங்களை மேலும் விவரிக்கவும், இந்தப் புரிந்துணர்வு ஒப்பந்தம் நடைமுறைப்படுத்தப்படுவதை மேற்பார்வையிடவும் கூட்டுப் பணிக்குழு ஒன்று அமைக்கப்படும்.
தேர்தல் ஆணையம்
மேற்கு வங்க சட்டப்பேரவை தேர்தலுக்கான ஐந்தாம் கட்ட வாக்குப்பதிவு, 2 நாடாளுமன்ற தொகுதிகள் மற்றும் 10 மாநிலங்களில் உள்ள 12 சட்டமன்ற தொகுதிகளுக்கான இடைத்தேர்தல் அமைதியான முறையில் இன்று நடைபெற்றது
மேற்கு வங்க சட்டப்பேரவை தேர்தலுக்கான ஐந்தாம் கட்ட வாக்குப்பதிவு 15,789 மையங்களில் இன்று நடைபெற்றது. இவற்றில் 8266 மையங்கள் காணொலி மூலம் நேரடியாக கண்காணிக்கப்பட்டன.
மேலும், 2 நாடாளுமன்ற தொகுதிகள் மற்றும் 10 மாநிலங்களில் உள்ள 12 சட்டமன்ற தொகுதிகளுக்கான இடைத்தேர்தலும் அமைதியான முறையில் இன்று நடைபெற்றது.
மேற்கு வங்க சட்டப்பேரவை தேர்தலுக்கான ஐந்தாம் கட்ட வாக்குப்பதிவில் பெண்கள் அதிகளவில் வாக்களித்தனர். மாலை 5 மணி அளவில் 78.36 சதவீத வாக்குகள் பதிவாகி இருந்தன. கொரோனா தொடர்பான விதிமுறைகளை பின்பற்றியதற்காக வாக்காளர்களுக்கு தேர்தல் ஆணையம் நன்றி தெரிவித்துள்ளது.
வேட்பாளர்கள் மறைவால் மேற்கு வங்கத்தில் உள்ள சம்செர்கஞ்ச் மற்றும் ஜங்கிப்பூர் தொகுதிகளிலும், ஒடிசாவில் உள்ள பிபிலி தொகுதியிலும் இடைத்தேர்தலுக்கான வாக்குபதிவு தள்ளி வைக்கப்பட்டுள்ளது.
நாகாலாந்தில் உள்ள நோக்சென்  தொகுதிக்கான இடைத்தேர்தலில் ஒரே ஒரு வேட்பாளர் வேட்பு மனுவை தாக்கல் செய்ததால், அவர் போட்டியின்றி வெற்றிப் பெற்றதாக அறிவிக்கப்பட்டார்.
விதிகளின்படி அனைத்து வாக்குப்பதிவு இயந்திரங்களும் முதல் கட்ட சோதனையை வெற்றிகரமாக கடந்தன. அரசியல் கட்சிகள் மற்றும் வேட்பாளர்களின் முகவர்கள் முன்னிலையில் அவை சோதிக்கப்பட்டன. மாதிரி வாக்குப்பதிவும் நடத்தப்பட்டது.
இன்று காலை வாக்குப்பதிவு தொடங்குவதற்கு முன்னர் வாக்குப் பதிவு இயந்திரங்கள் மீண்டும் ஒருமுறை வேட்பாளர்களின் முகவர்கள் முன்னிலையில் சோதித்து பார்க்கப்பட்டன. 50 சதவீதத்திற்கும் மேற்பட்ட வாக்குப்பதிவு மையங்களில் நேரடி ஒளிபரப்பு முறையில் வாக்குப்பதிவு கண்காணிக்கப்பட்டது.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1712455
-------
(Visitor Counter : 150
பிரதமர் அலுவலகம்
மேற்கு வங்கம் நாடியாவில் நிகழ்ந்த சாலைவிபத்தில் உயிரிழந்தவர்களுக்கு பிரதமர் இரங்கல்
மேற்கு வங்க மாநிலம் நாடியாவில் நிகழ்ந்த சாலை விபத்தில் உயிரிழந்தவர்களுக்கு பிரதமர் திரு நரேந்திர மோடி ஆழந்த இரங்கலைத் தெரிவித்துக் கொண்டுள்ளார்.
இதுகுறித்து பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
‘’மேற்கு வங்க மாநிலம் நாடியாவில் நிகழந்த சாலை விபத்தில், ஏற்பட்ட உயிரிழப்புகள் குறித்து மிகுந்த வேதனையடைந்தேன். உயிரிழந்தவர்கள் குடும்பத்தினருக்கு ஆழந்த இரங்கல்கள். காயமடைந்தவர்கள் விரைந்து குணமடைய விழைகிறேன்.’’
பாதுகாப்பு அமைச்சகம்
அர்ஜென்டினா பாதுகாப்புத்துறை அமைச்சர் புதுதில்லி வருகை; இருதரப்பு பாதுகாப்பு உறவுகளை வலுப்படுத்தும் வகையில் மத்திய பாதுகாப்புத்துறை அமைச்சர் ராஜ்நாத் சிங்குடன் பேச்சுவார்த்தை நடத்தவுள்ளார்
அர்ஜென்டினா பாதுகாப்புத்துறை அமைச்சர் ஜார்ஜ் என்ரிக் தையானா நான்கு நாள் இந்தியப் பயணமாக 2023 ஜூலை 17-ம் தேதியன்று புதுதில்லி வந்தடைந்தார். இந்தப் பயணத்தின்போது, இரு நாடுகளுக்கும் இடையேயான பாதுகாப்பு ஒத்துழைப்பை மேலும் பலப்படுத்தும் வகையில் ஜார்ஜ் தையானா மத்திய மத்திய பாதுகாப்புத்துறை அமைச்சர் திரு. ராஜ்நாத் சிங்குடன் 2023 ஜூலை 18-ம் தேதி இருதரப்பு பேச்சுவார்த்தை நடத்தவுள்ளார். புதுதில்லியில் உள்ள தேசிய போர் நினைவிடத்தில் மலர்வளையம் வைத்து, வீரமரணம் அடைந்த வீரர்களுக்கு அவர் அஞ்சலி செலுத்துவார்.
இந்த பயணத்தின் போது அர்ஜென்டினா பாதுகாப்பு அமைச்சர் ஜார்ஜ் என்ரிக் தையானா பெங்களூரு செல்லவும் திட்டமிட்டுள்ளார்.
நுகர்வோர் நலன், உணவு மற்றும் பொது விநியோகம் அமைச்சகம்
2023-24 ஆம் நிதியாண்டில் கொள்முதல் மற்றும் பொது விநியோக மேலாண்மைக்கான குறுகிய கால இயக்க மூலதனமாக ரூ.1.45 லட்சம் கோடி தேவைப்படுவதாக இந்திய உணவுக் கழகம் மதிப்பிட்டுள்ளது
2023-24 ஆம் நிதியாண்டில் கொள்முதல் மற்றும் பொது விநியோக மேலாண்மைக்கான குறுகிய கால இயக்க மூலதனமாக ரூ.1.45 லட்சம் கோடி தேவைப்படுவதாக இந்திய உணவுக் கழகம் மதிப்பிட்டுள்ளது. இந்த மதிப்பீடு கடந்த 2022-23 ஆம் நிதியாண்டில் 89,425 கோடியாக இருந்தது என்றும் அது தெரிவித்துள்ளது.
2023-24 ஆம் நிதியாண்டில் உணவு தானிய கொள்முதல் அதிகரித்து காணப்படும் என்று கணக்கிடப்பட்டிருப்பதாகவும், அதன் அடிப்படையில் பொது விநியோகத் திட்டத்திற்கு ஆகும் செலவினத் தொகை மற்றும் மானியம் இந்த நிதியாண்டில் அதிகமாக இருக்கும் என்றும் கணக்கிடப்பட்டுள்ளது.
இந்திய உணவுக் கழகம், உணவு தானியங்களை எடுத்துச் செல்வதற்கான போக்குவரத்து செலவு, கிடங்குகள் மேலாண்மை போன்றவற்றுக்கான செலவினத் தொகை அதிகரித்திருப்பதோடு, வங்கிகளிடமிருந்து பெறப்பட்ட குறுகிய கால கடனை திருப்பி செலுத்துதல் போன்றவற்றுக்கு இந்தத் தொகை செலவிடப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணலாம்: https://pib.gov.in/PressReleasePage.aspx?PRID=1896963
அறிவியல் மற்றும் தொழில்நுட்பத்துறை
நட்சத்திரங்களின் இயக்கத்தை கொண்டு விண்மீன் மண்டலங்களின் இருண்ட பொருள் குறித்து இந்திய ஆராய்ச்சியாளர்கள் ஆய்வு
இந்திய வானியற்பியல் நிறுவனத்தை சேர்ந்த ஆராய்ச்சியாளர்களின் குழு ஒன்று, அங்குள்ள அதிநவீன எண் உருவகப்படுத்துதல்களைப் பயன்படுத்தி விண்மீன்களின் மாறும் பரிணாம வளர்ச்சியை ஆராய்ந்தது.
இந்திய அரசின் அறிவியல் மற்றும் தொழில்நுட்பத் துறையின் கீழ் இயங்கும் தன்னாட்சி பெற்ற இந்திய வானியற்பியல் நிறுவனத்தின் முனைவர் பட்ட மாணவர் அங்கித் குமார் தலைமையிலான இந்த ஆய்வில், அந்நிறுவனத்தின் பேராசிரியர் மௌசுமி தாசும், ஷாங்காய் ஜியாவ் பல்கலைக்கழகத்தின் டாக்டர். சந்தீப் குமார் கட்டாரியாவும் ஈடுபட்டுள்ளனர் .
நட்சத்திரங்களின் இயக்கத்தை கொண்டு விண்மீன் மண்டலங்களின் இருண்ட பொருள் குறித்து அவர்கள் ஆய்வு செய்துள்ளனர். இது குறித்து “மன்த்லி நோட்டீசஸ் ஆஃப் தி ராயல் ஆஸ்ட்ரானோமிக்கல் சொசைட்டி” எனும் சஞ்சிகையில் வெளியாகியுள்ளது.
“பெங்களூரு ஐஐஏவில் உள்ள சூப்பர் கம்ப்யூட்டிங் வசதியைப் பயன்படுத்தி, உண்மை போன்றே இருக்கும் விண்மீன் திரள்களை உருவாக்கி, கோளமற்ற இருண்ட பொருளின் ஒளிவட்டத்தின் விளைவை நாங்கள் ஆய்வு செய்துள்ளோம்," என்று அங்கித் குமார் கூறினார்.
அவர்களின் ஆராய்ச்சி குறித்த விவரங்களை https://academic.oup.com/mnras/articleabstract/509/1/1262/6406514?redirectedFrom=fulltext எனும் இணைய முகவரியில் காணலாம்.
மேலதிக தகவல்களுக்கு அங்கித் குமாரை ankit.kumar@iiap.res.in எனும் மின்னஞ்சல் முகவரியில் தொடர்பு கொள்ளலாம்.
மேலும் விவரங்களுக்கு, இந்த ஆங்கில செய்திக் குறிப்பைக்
காணவும்: https://pib.gov.in/PressReleasePage.aspx?PRID=1790497
புவி அறிவியல் அமைச்சகம்
ஐ நா கடல்சார் மாநாடு நாளை தொடங்குவதையொட்டி இந்திய குழு மற்றும் லிஸ்பனில் உள்ள தூதரக அதிகாரிகளுடன் மத்திய அமைச்சர் டாக்டர் ஜிதேந்திர சிங் ஆலோசனை நடத்தினார்
போர்ச்சுக்கல் தலைநகர் லிஸ்பனில் 5 நாள் ஐநா கடல்சார் மாநாடு நாளை தொடங்குவதையொட்டி, மத்திய அறிவியல்- தொழில்நுட்பம் மற்றும் புவி அறிவியல் துறை இணை அமைச்சர் திரு ஜிதேந்திர சிங், இந்திய பிரதிநிதிகள் மற்றும் தூதரக அதிகாரிகளுடன் மாநாட்டுக்கு முந்தைய ஆலோசனைகளில் ஈடுபட்டார். இக்கூட்டத்தில் இந்திய தரப்பில் மேற்கொள்ளப்பட வேண்டிய நடவடிக்கைகள் குறித்து அவர் விவாதித்தார். உலக அளவில் சமூகம், கொவிட் பெருந்தொற்றால் பல்வேறு பிரச்சினைகளை எதிர்கொண்டுவரும் இத்தருணத்தில் இம்மாநாட்டிற்கு கென்யா மற்றும் போர்ச்சுக்கல் நாடுகள் ஏற்பாடு செய்துள்ளதாகவும் டாக்டர் ஜிதேந்திர சிங் தெரிவித்தார். கடலைப் பாதுகாப்போம், எதிர்காலத்தை பாதுகாப்போம் என்ற உலக கடல்சார் திட்டத்தின் புதிய அத்தியாயத்தை தொடங்கும் வகையில், அறிவியலை அடிப்படையாகக் கொண்ட புதுமையான தீர்வுகளை இந்தியா அளிக்கும் என்று டாக்டர் ஜிதேந்திர சிங் கூறியுள்ளார்.
நாளை  தொடங்கி ஜூலை 1, 2022 வரை நடைபெறவுள்ள மாநாட்டில் 130 நாடுகளுக்கும் மேற்பட்ட பிரதிநிதிகள் பங்கேற்க உள்ளனர்.
மேலும் விவரங்களுக்கு இந்த ஆங்கில் செய்திக் குறிப்பைக் காணவும் https://pib.gov.in/PressReleasePage.aspx?PRID=1837127
------
(Visitor Counter : 138
ரெயில்வே அமைச்சகம்
ரெயில்வேயில் விபத்துக்களைத் தடுக்க பாதுகாப்புத் தரங்கள் மேம்படுத்தப்பட்டுள்ளன
இந்திய ரெயில்வேயில் பாதுகாப்பு உயர் முன்னுரிமை பெற்றுள்ளது. விபத்துக்களை தடுப்பதற்கும், பயணிகளின் பாதுகாப்பை விரிவுபடுத்துவதற்கும் தொடர்ச்சியான அடிப்படையில் தேவையான அனைத்து நடவடிக்கைகளும் மேற்கொள்ளப்பட்டு வருகின்றன. அண்மைக் கால விபத்துக்களை கவனத்தில் கொண்டு குறிப்பிட்ட சில நடவடிக்கைகள் எடுக்கப்பட்டுள்ளன.
- 01.04.2018-முதல் ஐ.சி.எப். ரெயில் பெட்டிகள் தயாரிப்பை முற்றிலுமாக நிறுத்தி விட்டு ரயில் தடம் புரளும் போது ஒரு பெட்டி மற்றொரு பெட்டி மீது ஏறாத அம்சங்களைக் கொண்ட பாதுகாப்பாக வடிவமைக்கப்பட்டுள்ள எல்.எச்.பி. ரெயில் பெட்டிகளுக்கு மாறுவது என்று முடிவு செய்யப்பட்டுள்ளது.
- மனித தவறுகளால் ஏற்படும் விபத்துக்களைத் தடுக்க அனைத்து மின்சார எஞ்சின்களிலும் கண்காணிப்பு மற்றும் கட்டுப்பாட்டுச் சாதனம் பொருத்தப்பட்டுள்ளது. மாஸ்டர் கண்ட்ரோலர், பிரேக் போடுதல், பொத்தானை அமுக்குதல் போன்றவற்றை ஓட்டுநர் சரியாக செய்கிறாரா என்பதை 60 நிமிடத்திற்கு ஒரு முறை பிரேக் போட்டு அவரது விழிப்புணர்வை இது பரிசோதிக்கும். இதன் மூலம் பாதுகாப்பு உறுதி செய்யப்படும்.
- மனித தவறுகளை தவிர்க்கும் வண்ணம் பழைய முறையான எந்திர அமைப்புகளுக்கு பதிலாக மின்சார மற்றும் மின்னணு முறையிலான பாயிண்டுகள் மற்றும் சிக்னல்கள் ஒருங்கிணைக்கப்பட்ட அடிப்படையில் பயன்படுத்தப்படும். இந்த முறை 30.06.2018 வரை 5,786 நிலையங்களில் பொருத்தப்பட்டுள்ளன.
- லெவல் கிராசிங் கதவுகளும் இந்த வகை மின்னணு சாதனத்துடன் இணைக்கப்பட்டு பாயிண்டுகள் மற்றும் சிக்னல்களுடன் ஒருங்கிணைக்கப்பட்டு செயல்படுத்தப்படுவதால், விபத்துகள் தவிர்க்கப்படுகின்றன. 30.06.2018 வரை இத்தகைய 11,085 கதவுகள் பொருத்தப்பட்டுள்ளன.
பட்ஜெட்டில் வருவாய் மற்றும் மூலதன பிரிவுகளில் பாதுகாப்புத் தொடர்பான செலவின பகுதிகள் இடம் பெற்றுள்ளன. 2017-18-ல் பாதுகாப்புத் தொடர்பான நடவடிக்கைகளுக்காக ரூ.62,152 கோடி செலவிடப்பட்டுள்ளது. 2018-19-ல் பட்ஜெட்டில் ரூ.73,065 கோடி ஒதுக்கப்பட்டுள்ளது.
மாநிலங்களவையில் இன்று  எழுத்து மூலம் அளித்த பதிலில் ரெயில்வேத் துறை இணையமைச்சர் திரு. ராஜன் கோஹென் இந்தத் தகவலைத் தெரிவித்தார்.
(Visitor Counter : 80
நுகர்வோர் நலன், உணவு மற்றும் பொது விநியோகம் அமைச்சகம்
தேசியக் கூட்டுறவு நுகர்வோர் கூட்டமைப்பு, தேசிய வேளாண் கூட்டுறவு சந்தைக் கூட்டமைப்பு ஆகியவை ஆகஸ்ட் 15 முதல்  தக்காளியை சில்லறை விலையில் கிலோ ரூ.50 க்கு விற்பனை செய்ய உள்ளன
மொத்த சந்தைகளில் தக்காளி விலை குறைந்து வருவதைக் கருத்தில் கொண்டு, 2023 ஆகஸ்ட் 15 முதல் ஒரு கிலோ தக்காளியை ரூ.50/- என்ற சில்லறை விலையில் விற்குமாறு தேசியக் கூட்டுறவு நுகர்வோர் கூட்டமைப்பு, தேசிய வேளாண் கூட்டுறவு சந்தைக் கூட்டமைப்பு ஆகியவற்றுக்கு நுகர்வோர் விவகாரத் துறை அறிவுறுத்தியுள்ளது.
டெல்லி-என்.சி.ஆரில் தக்காளியின் சில்லறை விற்பனை ஜூலை 14, 2023 முதல் தொடங்கியது. ஆகஸ்ட் 13, 2023 வரை மொத்தம் 15 லட்சம் கிலோ தக்காளி இரு நிறுவனங்களால் கொள்முதல் செய்யப்பட்டு, நாட்டின் முக்கிய நுகர்வு மையங்களில் உள்ள சில்லறை நுகர்வோருக்கு தொடர்ந்து விற்பனை செய்யப்பட்டு வருகிறது. இந்த இடங்களில் டெல்லி- என்.சி.ஆர், ராஜஸ்தான் , உத்தரபிரதேசம்  மற்றும் பீகார்  ஆகியவை அடங்கும்.
தேசியக் கூட்டுறவு நுகர்வோர் கூட்டமைப்பு, தேசிய வேளாண் கூட்டுறவு சந்தைக் கூட்டமைப்பு ஆகியவை கொள்முதல் செய்யும் தக்காளியின் சில்லறை விலை ஆரம்பத்தில் ஒரு கிலோவுக்கு ரூ.90/- ஆக நிர்ணயிக்கப்பட்டது. பின்னர் 16.07.2023 முதல் கிலோ ரூ.80/- ஆகவும், பின்னர் 20.07.2023 முதல் கிலோ ரூ.70/- ஆகவும் குறைக்கப்பட்டது. தற்போது கிலோ ரூ.50 ஆக குறைக்கப்பட்டிருப்பது நுகர்வோருக்கு மேலும் பயனளிக்கும்.
ரசாயனம் மற்றும் உரங்கள் அமைச்சகம்
கொவிட் தொடர்பான மருந்துகளின் இருப்பு குறித்து திரு சதானந்த கவுடா ஆய்வு
கொவிட்-19 மேலாண்மையில் பயன்படுத்தப்படும் மருந்துகளின் இருப்பு குறித்து மருந்துகள் துறையின் மூத்த அதிகாரிகளுடன் மத்திய ரசாயனம் மற்றும் உரங்கள் அமைச்சர் சதானந்த கவுடா ஆய்வுக்கூட்டம் ஒன்றை இன்று நடத்தினார்.
இது குறித்து தமது டிவிட்டர் பக்கத்தில் பதிவிட்டுள்ள அவர், மருந்துகள் நாடு முழுவதும் தடையின்றி கிடைப்பதை உறுதி செய்வதற்காக மாநிலங்களுடன் மத்திய மருந்துகள் துறை நெருங்கி பணியாற்றி வருவதாக கூறியுள்ளார்.
------
(Visitor Counter : 170
பிரதமர் அலுவலகம்
ஜவஹர்லால் நேரு துறைமுக ஆணையம் வரலாற்றில் முதன்முறையாக 6 மில்லியன் கன்டெய்னர்களை கையாண்டு மிக உயர்ந்த செயல்திறனை பதிவு செய்ததற்கு மகிழ்ச்சியை வெளிப்படுத்திய பிரதமர்
ஜவஹர்லால் நேரு துறைமுக ஆணையம்  வரலாற்றில் முதன்முறையாக மார்ச் 30-ம் தேதியன்று 6 மில்லியன் கன்டெய்னர்களை  கையாண்டு அதிக செயல்திறனைப் பதிவு செய்ததற்குப் பிரதமர் திரு.நரேந்திர மோடி மகிழ்ச்சியை வெளிப்படுத்தினார்.
ஜேஎன்பிஏவின் ட்விட்டர் பதிவுக்குப் பதிலளித்த பிரதமர், "இந்தியாவின் முக்கியமான துறைமுகங்களில் ஒன்றின் குறிப்பிடத்தக்க சாதனை" எனப் பாராட்டியுள்ளார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
உத்தரப்பிரதேசத்தின் பிரதாப்கர், தியோரியா பகுதிகளில் ரூ.8000 கோடிக்கும் அதிக மதிப்பிலான பத்து தேசிய நெடுஞ்சாலைத் திட்டங்களுக்கு திரு நிதின் கட்கரி அடிக்கல் நாட்டினார்
உத்தரப்பிரதேசத்தின் பிரதாப்கர் பகுதியில் ரூ.2,200 கோடி மதிப்புள்ள
தியோரியா பகுதியில் ரூ.6,215 கோடி மதிப்பிலான 5 தேசிய நெடுஞ்சாலைத் திட்டங்களுக்கும் திரு நிதின் கட்கரி இன்று அடிக்கல் நாட்டினார். இந்நிகழ்ச்சியில் உத்தரப்பிரதேச முதலமைச்சர் யோகி ஆதித்யநாத் முன்னிலை வகித்தார்.
இந்த நிகழ்ச்சியில் பேசிய திரு நிதின் கட்கரி, பிரதமர் திரு நரேந்திர மோடி தலைமையின் கீழ் உத்தரப்பிரதேசத்தில் உள்ள தேசிய நெடுஞ்சாலைகள் மூலம் முன்னேற்றத்தின் புதிய பாதையை உருவாக்க உறுதிபூண்டுள்ளதாக தெரிவித்தார்.
இந்தத் திட்டங்கள் உத்தரப்பிரதேசத்தில் முதலீட்டை ஊக்குவிக்கும் என்றும் புதிய வேலைவாய்ப்புகளை உருவாக்கும் என்றும் அவர் கூறினார்.
பிரதாப்கரில் இருந்து சுல்தான்பூர் வரையிலான தேசிய நெடுஞ்சாலை 330-ன் 43 கி.மீ. சாலை ரூ.1290 கோடி செலவில் விரிவுபடுத்தப்படுவதால் அயோத்யா வழியாக பிரயாக்ராஜில் இருந்து பிரதாப்கர் வரையிலான பயண நேரம் குறையும் என்று அவர் கூறினார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1931715
பிரதமர் அலுவலகம்
பாரத் ரத்னா விருது பெற்றவர்களுக்கு பிரதமர் பாராட்டு
பாரத் ரத்னா விருது பெற்றவர்களுக்கு பிரதமர் திரு நரேந்திர மோடி பாராட்டு தெரிவித்துள்ளார்.
சமூகத்திற்கு நானாஜி தேஷ்முக் செய்த பங்களிப்பிற்காக அவரைப் பிரதமர் பாராட்டினார். “நமது கிராமங்களில் வாழ்கின்ற மக்களுக்கு அதிகாரம் அளித்தல் எனும் புதிய முன்னுதாரணத்தை ஏற்படுத்தி, கிராமப்புற மேம்பாட்டிற்கு சிறந்த பங்களிப்பு செய்தவர் நானாஜி தேஷ்முக். தன்னடக்கத்தோடும், கருணையோடும். சேவை மனதோடும், அடித்தள மக்களுக்கு அவர் தன்னை அர்ப்பணித்துக் கொண்டவர். உண்மையான உணரவில் அவர் ஒரு பாரத ரத்னாதான்” என்றும் அவர் கூறியுள்ளார்.
“புபேன் ஹசாரிக்காவின் பாடல்களும், இசையும் தலைமுறைகள் கடந்த மக்களாலும் வியந்து பாராட்டப்படுபவை. நீதி, நல்லிணக்கம், சகோதரத்துவம் ஆகிய செய்திகள் அவற்றின் ஒலிஅலைகளில் இருந்து வருகின்றன. இந்திய இசைப் பாரம்பரியங்களை உலகளவில் பிரபலப்படுத்தியவர் அவர். புபேன் அவர்களுக்கு பாரத் ரத்னா விருது வழங்கப்பட்டிருப்பது மகிழ்ச்சியளிக்கிறது” என்று பிரதமர் கூறியுள்ளார்.
திரு பிரணாப் முகர்ஜி பற்றி கூறிய அவர், “நமது காலத்தின் மிகச் சிறந்ததோர் அரசியல்வாதி பிரணாப் முகர்ஜி. தேசத்தின் வளர்ச்சிப் பாதையில் வலுவான தடம் பதித்துப் பல ஆண்டுகள் தன்னலமின்றியும், ஓய்வின்றியும், நாட்டுக்கு உழைத்தவர் அவர். அவரது அறிவும், ஞானமும் ஒப்பிட முடியாதவை. அவர் பாரத ரத்னா விருது பெற்றிருப்பது மகிழ்ச்சிக்குரியது” என்றார்.